Titicacadykker

Titicacadykker (Rollandia microptera) er en monotypisk flygeudyktig fugl i dykkerfamilien (Podicipedidae), der den inngår som én av to arter i slekten Rollandia. Arten er endemisk for deler av Andes i Sør-Amerika. Arten er sterkt truet av utryddelse.

Biologi 
Titicacadykker blir cirka  lang og kjønnene er like. Arten har i hovedsak ei gråmelert fjærdrakt med rødbrunt innslag langs de nedre halssidene, overbrystet og (i noe mindre grad) langs flankene, som er lysere enn ryggsiden. De mørke øynene har en tynn guloransje øyering rundt. Issen har mørk kappe med lange prydfjær som kan reises. Kinnene, strupen og framhalsen er kritthvit, mens nakken er rødbrun. Nebbet er mørkt på oversiden og gult på undersiden, mens de nedre bakmonterte ekstremitetene er grålige.

Titicacadykker er utbredt i passende habitater i Andes, fra Arapasjøen og Umayosjøen i det sørøstre Peru, via Titicacasjøen til Uru Uru-sjøen og Poopósjøen i det vestre Bolivia i sør. Arten er stedbunden og kan ikke fly, og foretrekker store åpne innsjøer med sivbed eller flytende akvatisk vegetasjon, typisk i høyder over . Fuglene lever hovedsakelig av fisk, men den spiser også noen insekter, leddyr og frosker. Den er enda bedre tilpasset dykking enn sin nærmeste slektning hvitøredykkeren. Neddykket kan fuglen oppnå en hastighet på . Om den må flykte løper den framoverbøyd på vannflaten mens den slår iherdig med de korte vingene for å skape framdrift, og den klarer dette over forbausende store avstander.

Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020). Norske navn i parentes er ikke offisielle navn, men kun midlertidige beskrivelser.

 Mirandornithes
 Podicipediformes, lappedykkere
 Podicipedidae, dykkerfamilien
 Rollandia
 R. rolland, hvitøredykker
 R. microptera, titicacadykker (monotypisk)
 Tachybaptus
 Podilymbus
 Poliocephalus
 Podiceps (egentlige dykkere)
 Aechmophorus

Referanser

Eksterne lenker 
 

Lappedykkere
Fugler formelt beskrevet i 1868